system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Ion Vinea?
assistant
Ion Vinea () este pseudonimul literar al lui  Ion Eugen Iovanachi , poet și scriitor român simbolist și suprarealist, aflat mereu în vecinătatea mișcării literare de avangardă, unul din românii asociați realismului magic.

Biografie

Origine 
Vinea s-a născut în Giurgiu, dar a crescut în București. Acesta a negat originile sale grecești, deși ambii lui părinți erau documentați ca având origini elene. Conform altor surse, acesta era de fapt evreu romaniot, fapt susținut și de prietenia sa cu alți scriitori evrei ca Marcel Iancu sau Tristan Tzara.

Educație 
După absolvirea liceului Sfântul Sava din București, frecventează cursurile Facultății de Drept, mai întâi la București, apoi la Iași, unde își ia diploma de licență.  Nu a profesat niciodată avocatura.

Simbolism 
Încă din anii liceului, publică împreună cu Tristan Tzara și Marcel Iancu revista Simbolul (octombrie 1912), cu atitudine netă împotriva semănătorismului. Revista a apărut în numai 4 numere, finanțate și ilustrate de Marcel Iancu. În anii 1914 - 1916 publică versuri apreciate în mod pozitiv de critică. De la început Vinea a fost socotit un poet modern.  A fi modern la acea dată însemna a fi simbolist.  Dacă poeziile de ucenicie sunt într-adevăr simboliste, producțiile următoare au o nuanță mai tonică, Vinea fiind refractar oricărei înregimentări.

Revista „Contimporanul” 
Ion Vinea și-a înjghebat propria echipă în jurul revistei Contimporanul, pe care o conduce în anii 1922-1932, revistă care devine principală rampă de lansare a scriitorilor moderniști și avangardiști. Contimporanul a mobilizat revolta iconoclastă a tinerimii, lovind în tabu-urile burgheze, în platitudinea distins-academică și în modelele "frumosului" mistificator, încărcat de prejudecăți naționaliste și de un ruralism agresiv. Alături de colaborarea scriitorilor români, printre care se pot menționa Barbu Fundoianu, Ilarie Voronca și Ion Barbu, editorul Vinea a mai găzduit texte ale autorilor de pe diverse meridiane (Paul Éluard, Philippe Souppault, Robert Musil, Joyce Trake, Kassak Lajos și alții), întreținând o vastă corespondență cu membrii „comunității” avangardiste europene, fapt care îi permite să păstreze revista mereu în actualitate.

Registru liric 
Registrul liric al lui Ion Vinea a fost foarte amplu, de la poezia simbolistă elegantă și decorativă sau ironic-patetică, până la modernismul învecinat cu extremismul avangardiștilor, pe care totuși s-a ferit să-l adopte în practica literară. Capacitatea lui de a trece de la o formulă poetică la alta a fost singulară în literatura română, versurile lui putând aminti de Lucian Blaga dar și de Tudor Arghezi sau Adrian Maniu.

Ca și Ilarie Voronca, Ion Vinea este un mare creator de imagini, fără a slăbi însă niciodată controlul inteligenței artistice asupra fluxului imagistic. Față de creația sa poetică a dovedit nepăsare, risipindu-și versurile în paginile diverselor publicații la care colabora, fără preocuparea de a și le aduna într-un volum. O va face totuși în anul 1964, când la 26 iunie se dă "bun de tipar" volumului Ora fântânilor de către Editura pentru Literatură. Ion Vinea, în vârstă de 69 de ani, nu își va vedea însă cartea în vitrinele librăriilor. Se stinge din viață câteva zile mai târziu, în ziua de 6 iulie 1964.

Opere publicate 

Poezii, poeme în proză

 Descântecul și Flori de lampă, Biblioteca Dimineața, 1925
 Paradisul suspinelor, Editura Cultura Națională, București, 1930 (cu 5 gravuri, printre care un portret de Marcel Iancu)
 Ora fântânilor, Editura pentru Literatură, București, 1963
 Poeme, Editura Tineretului, București, 1969 (postum)
 Ornic nesupus: versuri. (Poezii de duminică), Editura Eus, Chișinău, 1993 (antologie postumă îngrijită de Leo Butnaru)

Proză, publicistică

Lunatecii, roman, Editura pentru Literatură, București, 1965 (postum)
Venin de mai, Editura Dacia, Cluj-Napoca, 1971 (postum; roman neterminat)
Publicistică literară, Editura Minerva, București, 1977 (postum)
Săgeata și arabescul. Articole și pamflete, Editura Minerva, București, 1984 (postum)

Opere traduse în alte limbi

Sóhajok paradicsoma (Paradisul suspinelor), Editura Dacia Konyvkiado, Cluj-Napoca, 1974 (traducere în limba maghiară)
Árnyékok malma, Editura Kriterion Konyvkiado, București, 1976 (traducere în limba maghiară)
Ora fântânilor = L'heure des fontaines, Editura Minerva, București, 1982 (ediție bilingvă în română și franceză)
Whisky Palace & alte elegii. Whisky Palace & altre elegie, Editura Bastion, Timișoara, 2008, (ediție bilingvă româno-italiană, biobibliografie, postfață și antologie critică de Geo Vasile)

Note

Legături externe 
 Incendiarul ziarist Ion Vinea, Luminita Marcu, Observator cultural - numărul 154, februarie 2003

 Articole biografice 
 Vă mai amintiți de: Ion Vinea, 28 decembrie 2010, Eliza Zdru, Adevărul

Nașteri în 1895
Nașteri pe 17 aprilie
Decese în 1964
Decese pe 6 iulie
Absolvenți ai Colegiului Național Sfântul Sava
Absolvenți ai Universității din Iași
Activiști români pentru drepturile omului
Anticomuniști români
Artiști suprarealiști români
Avangarda artistică românească
Constructivism
Critici de artă români
Critici literari români
Decadentism
Decadentiști români
Decese cauzate de cancer la ficat
Decese în București
Deputați români
Deținuți politici români
Editori de reviste români
Editori de ziare români
Eseiști români
Fondatori de reviste români
Giurgiuveni
Jurnaliști români
Memorialiști români
Militari români în Primul Război Mondial
Nobili români
Nuveliști români
Persoane implicate în controverse de plagiat
Poeți români din secolul al XX-lea
Poeți simboliști
Politicieni români din secolul al XX-lea
Propagandiști români
Realism magic
Revista Gândirea
Romancieri români
Romancieri simboliști
Români ai celui de-al Doilea Război Mondial
Români cunoscuți sub pseudonimele folosite
Români de origine greacă
Scriitori ai realismului magic
Scriitori ai revistei Contimporanul
Scriitori cunoscuți sub pseudonimele folosite
Scriitori exofoni români
Scriitori futuriști
Scriitori români de limbă franceză
Scriitori români de literatură fantastică
Scriitori români din secolul al XX-lea
Scriitori suprarealiști români
Simboliști români
Socialiști români
Suprarealism
Suprarealiști români
Traducători români
Traducători din engleză în română
Traducători din franceză în română
Membri PNȚ
Umoriști români